बड़ी ही सहज सी घटनाएँ रहीं इस कथांश की. बिरजू और विनय की बातचीत आत्मीय लगी. हाँ ब्रजेश की शब्दावलि पुन: पहली सी हो गई दिखी. चरित्र इतने आदर्श गढ़े गये हैं कि विनय का पनी पत्नी के मुख से अपने सखा के विषय में बहुत कुछ पता चलता है और वो बिल्कुल सहज व्यवहार करता है. परिस्थितियाँ, घटनाएँ और ब्रजेश के व्यवहार से विनय की जगह कोई भी होता तो वो उनके सम्बन्धों पर सन्देह कर सकता था. किंतु यहाँ मैं पुन: अपने अनुभव से यह कह सकता हूँ कि यदि विनय के मन में तिल भर का भी सन्देह रहा हो तो उसने अपनी महानता का परिचय ही दिया कि अपने प्रेम से उस तिल को ताड़ बनने से रोक ले और शायद यही विनय ने किया.